Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
Návrh zákona bude mať pozitívny dopad na príjmovú časť štátneho rozpočtu, a to zo zvýšených správnych poplatkov, ktoré vyberá Štátna plavebná správa za vydávanie lodného osvedčenia, vykonávanie prevádzkovej prehliadky plavidla a vykonávania zmien pre plavidlá, ktoré nie sú malými plavidlami. Sadzby správnych poplatkov sa zvyšujú o 2.500,- Sk a 5.000,- Sk podľa druhu plavidla. Ak počet vykonaných úkonov bude porovnateľný s obdobím rokov 2003 až 2007, kedy sa do štátneho rozpočtu za uvedené položky odviedlo spolu 2.300.000,-Sk, čo je v priemere 460.000,-Sk za rok, v budúcich rokoch (po schválení návrhu zákona) by sa za tieto položky ročne vybralo o 430.000,- Sk viac, t.j. príjmový účet štátneho rozpočtu by sa na týchto položkách navýšil o 430.000,- Sk. 
Návrh zákona v časti upravujúcej sankcie a priestupky tiež predpokladá navýšenie príjmovej časti štátneho rozpočtu, nakoľko nové skutkové podstaty umožnia postihovať širší rozsah porušení zákona o vnútrozemskej plavbe a súvisiacich právnych predpisov. Pri pokutách sa v návrhu zákona z dôvodu dosiahnutia preventívneho – odstrašujúceho účinku sankcií na porušovateľov zákona o vnútrozemskej plavbe a súvisiacich právnych predpisov predpokladá mierne zvýšenie pokút ukladaných za predmetné porušenia, čo rovnako bude mať dopad na zvýšenie príjmovej časti štátneho rozpočtu. Nakoľko v danej oblasti ide o vytvorenie značného počtu nových skutkových podstát, je ťažko predpokladať o aké navýšenie pôjde (akých porušení sa osoby budú dopúšťať). Jednoznačne však možno predpokladať, že okrem zvýšenej vážnosti, akceptácie a dodržiavania ustanovení zákona o vnútrozemskej plavbe (preventívneho účinku nových skutkových podstát) dôjde aj k ich porušeniu, čo bude mať dopad na zvýšenie príjmovej časti štátneho rozpočtu.

2.	Vplyvy na obyvateľov, hospodárenie podnikateľskej sféry a iných právnických osôb: 
Nebude mať dopad na obyvateľov, hospodárenie podnikateľskej sféry a iných právnických osôb.

3.	Vplyvy na životné prostredie:  
Nebude mať dopad na životné prostredie.

4.	Vplyvy na zamestnanosť:
Nebude mať dopad na zamestnanosť.

5.	Vplyvy na podnikateľské prostredie:
Nebude mať dopad na podnikateľské prostredie.